Georges Artsrouni

Georges ARTSROUNI (naskiĝis la , mortis la ), estis armen- franca inĝeniero kaj inventisto. En 1933 li registrigis kaj ricevis la unuan patenton por maŝintradukilo.

 Vivo kaj laboro 

Georges Artsrouni studis ĉe la Supera Lernejo de Pontoj kaj Vojoj en Sankt-Peterburgo.
Li elmigris al Francio en 1922 kaj pasigis sian tutan inĝenieran karieron tie.

En 1932, li kreis aparaton, kiun li nomis "mekanika cerbo". En 1933, li registrigis kaj ricevis patenton por ĝi en Francio.

La mekanika tradukilo estis en formo de papera bendo. Ĝi estis ĝeneraluzebla maŝino kun multaj eblaj aplikoj. La ĉefa aplikaĵo estis mekanika multlingva vortaro.

Ek de 1933 Artsrouni komencis konstrui duan maŝinon, kiu estis verŝajne kompletigita en 1935 kaj estis prezentita al
la Universala Ekspozicio de 1937 en Parizo. Tie ĝi gajnis la ĉefpremion por mekanografio.

En la samaj jaroj, Petr Trojanskij sendepende registrigis patenton pri maŝintradukilo en Moskvo.

La dua aparato de Artsrouni estis akirita fare de la Muzeo de Artoj kaj Metioj en Parizo en la 1960-aj jaroj.

Kategorio:Francaj inventistoj